
Betegtájékoztató: információk a felhasználó számára
Suspensio zinci aquosa FoNo VIII. Parma

cink-oxid, bórsav, borsosmentaolaj

Mielőtt elkezdi alkalmazni ezt a gyógyszert, olvassa el figyelmesen az alábbi betegtájékoztatót.

Ezt a gyógyszert mindig pontosan a betegtájékoztatóban leírtaknak, vagy az Ön kezelőorvosa vagy gyógyszerésze által elmondottaknak megfelelően alkalmazza.
· Tartsa meg a betegtájékoztatót, mert a benne szereplő információkra a későbbiekben is szüksége lehet.

· További információkért vagy tanácsért forduljon gyógyszerészéhez.
· Ha Önnél bármilyen mellékhatás jelentkezik, tájékoztassa erről kezelőorvosát vagy gyógyszerészét!
Ez a betegtájékoztatóban fel nem sorolt bármely lehetséges mellékhatásra is vonatkozik. Lásd 4. pont
· Feltétlenül tájékoztassa kezelőorvosát, ha tünetei néhány napon belül nem enyhülnek, vagy éppen súlyosbodnak.
A betegtájékoztató tartalma:
1.
Milyen típusú gyógyszer a Suspensio zinci aquosa FoNo VIII. Parma és milyen betegségek esetén alkalmazható?

2.
Tudnivalók a Suspensio zinci aquosa FoNo VIII. Parma alkalmazása előtt

3.
Hogyan kell alkalmazni a Suspensio zinci aquosa FoNo VIII. Parma-t?
4.
Lehetséges mellékhatások

5
Hogyan kell a Suspensio zinci aquosa FoNo VIII. Parma -t tárolni?
6.
A csomagolás tartalma és egyéb információk
1.
Milyen típusú gyógyszer a Suspensio zinci aquosa FoNo VIII. Parma és milyen betegségek esetén alkalmazható?
Heveny, nem nedvedző, nem bakteriális eredetű bőrgyulladás kezelésére, csalánkiütés, rovarcsípés, idős kori bőrviszketés esetén hűsítésre, a viszketés csillapítására. 

2.
Tudnivalók a Suspensio zinci aquosa FoNo VIII. Parma alkalmazása előtt
Ne alkalmazza a Suspensio zinci aquosa FoNo VIII. Parma-t:
· ha allergiás (túlérzékeny) a hatóanyagokra vagy a gyógyszer (6. pontban felsorolt) egyéb összetevőjére 
· pitiriazis rozea (ismeretlen eredetű, főleg a törzsön elhelyezkedő, halvány vörös, kissé hámló foltok, plakkok) tünetére
· ha Ön terhes vagy szoptat

· 4 éves életkor alatt

· bárányhimlő esetében
· gyermekeknél fokozott görcskészség esetén (például korábban előfordult epilepsziás görcs vagy lázgörcs)
Figyelmeztetések és óvintézkedések
Gyermekek, akiknél korábban előfordultak görcsök, lázzal vagy anélkül.
Újszülötteknél, csecsemőknél, kisdedeknél nem alkalmazható.
Csak külsőleg alkalmazható! 
Szembe ne kerüljön, mert szemirritációt okozhat; használata után kézmosás szükséges; sérült

bőrfelületre, nyílt sebre ne kerüljön. A szisztémás toxicitás veszélye miatt kerülendő az előírt adagok

túllépése. Bárányhimlő esetében alkalmazása nem javasolt.

Amennyiben tünetei néhány napon belül nem enyhülnek, forduljon orvosához vagy gyógyszerészéhez.
A Suspensio zinci aquosa FoNo VIII. Parma alkalmazása előtt beszéljen kezelőorvosával vagy gyógyszerészével.

Egyéb gyógyszerek és a Suspensio zinci aquosa FoNo VIII. Parma
Feltétlenül tájékoztassa kezelőorvosát vagy gyógyszerészét a jelenleg vagy nemrégiben szedett egyéb gyógyszereiről, beleértve a vény nélkül kapható készítményeket is, valamint szedni tervezett egyéb gyógyszereiről.
Terhesség és szoptatás

Elegendő adat hiányában a készítmény alkalmazása terhesség és szoptatás ideje alatt nem ajánlott.
A készítmény hatásai a gépjárművezetéshez és a gépek kezeléséhez szükséges képességekre 

Nem befolyásolja hátrányosan az ezekhez szükséges képességeket.

3. Hogyan kell alkalmazni a Suspensio zinci aquosa FoNo VIII. Parma-t?
Külsőleg. Használat előtt felrázandó! 
Naponta 2 - 3 -szor az érintett felületet vékonyan kell bekenni.
Szokásos adagolása: 18 éves kor felett az érintett bőrfelület kezelésére naponta legfeljebb 7,5 ml

szuszpenziót kell az érintett bőrfelületre felvinni. Folyamatosan 4-5 napig használható.

A 18 éves korig alkalmazható legnagyobb napi mennyiségek:

	év
	legnagyobb napi mennyiség (ml)

	18
	5 ml

	16
	4 ml

	14
	3 ml

	12
	2 ml

	10
	1,7 ml

	8
	1,5 ml

	6
	1,2 ml

	4
	1 ml


Ha az előírtnál több Suspensio zinci aquosa FoNo VIII. Parma -t alkalmazott (túladagolás)

A szisztémás toxicitás veszélye miatt kerülendő az előírt adagok túllépése.
Ha elfelejtette alkalmazni a készítményt
Ha elfelejti gyógyszerét használni, ahogy eszébe jut, folytassa az előírt módon.

A soron következő adagolási időpontban ne alkalmazzon dupla adagot.

4.
Lehetséges Mellékhatások
Mint minden gyógyszer, így ez a gyógyszer is okozhat mellékhatásokat, amelyek azonban nem mindenkinél jelentkeznek.
Bőrizgató hatás és allergiás reakció előfordulhat; kontakt bőrgyulladás.
A szer előírásszerű alkalmazásakor mellékhatás nem várható.
Mellékhatások bejelentése
Ha Önnél bármilyen mellékhatás jelentkezik, tájékoztassa kezelőorvosát vagy gyógyszerészét. Ez a betegtájékoztatóban fel nem sorolt bármilyen lehetséges mellékhatásra is vonatkozik. A mellékhatásokat közvetlenül a hatóság részére is bejelentheti az V. függelékben található elérhetőségeken keresztül*.
A mellékhatások bejelentésével Ön is hozzájárulhat ahhoz, hogy minél több információ álljon rendelkezésre a gyógyszer biztonságos alkalmazásával kapcsolatban.

Allergiás tünet észlelése esetén hagyja abba a gyógyszer alkalmazását. Amennyiben Ön súlyos allergiás tüneteket, vagy egyéb súlyos mellékhatást észlel, hagyja abba a gyógyszer alkalmazását, és azonnal kérjen orvosi segítséget.

5.
Hogyan kell a Suspensio zinci aquosa FoNo VIII. Parma-t tárolni?
Legfeljebb 25°C-on tárolandó.
A gyógyszer gyermekektől elzárva tartandó! 

A csomagoláson feltüntetett lejárati idő után ne alkalmazza a Suspensio zinci aquosa FoNo VIII. 
Parma -t. A lejárati idő a megadott hónap utolsó napjára vonatkozik.

Semmilyen gyógyszert ne dobjon a szennyvízbe vagy a háztartási hulladékba. Kérdezze meg gyógyszerészét, hogy mit tegyen a már nem használt gyógyszereivel. Ezek az intézkedések elősegítik a környezet védelmét.

6. A csomagolás tartalma és egyéb információk
Mit tartalmaz a Suspensio zinci aquosa FoNo VIII. Parma?
Hatóanyag: 20,00 g cink-oxidot, 0,80 g bórsavat és 0,20 g borsosmentaolajat tartalmaz 100 g szuszpenzióban.

Egyéb összetevők: tisztított víz, talkum, glicerin, etanol, benzalkonium-klorid.
Milyen a Suspensio zinci aquosa FoNo VIII. Parma külleme és mit tartalmaz a csomagolás?
Küllem: Fehér színű, mentolra emlékeztető szagú, sűrű szuszpenzió.
Csomagolás:
100 g szuszpenzió csavaros PP kupakkal lezárt barna színű üvegben és dobozban. 

A forgalomba hozatali engedély jogosultja és a gyártó:
PARMA PRODUKT Kft.
1145 Budapest, Uzsoki u. 36/a.

